Source: https://mikkeli.cloudnc.fi/fi-FI/Toimielimet/Kaupunginhallitus/Kokous_26102015/Mikkelin_kaupungin_edunvalvontamuistio(553)
Timestamp: 2020-08-14 14:28:22+00:00
Document Index: 23291542

Matched Legal Cases: ['§ 333', '§ 328', '§ 329', '§ 330', '§ 331', '§ 332', '§ 334', '§ 335', '§ 336', '§ 337', '§ 338', '§ 339', '§ 340', '§ 341']

Mikkelin kaupungin edunvalvontamuistio | Mikkeli
Kokous 26.10.2015
Mikkelin kaupungin edunvalvontamuistio
Kaupunginhallitus, kokous 26.10.2015
§ 333 Mikkelin kaupungin edunvalvontamuistio
MliDno-2015-2185
Aki Kauranen, kehityspäällikkö, aki.kauranen@mikkeli.fi
Kaupungin johtoryhmässä on valmisteltu edunvalvontamuistiota luottamushenkilöiden ja kaupungin johdon käyttöön. Muistiossa nostetaan esille eri teemojen alle sijoittuvia Mikkelin kaupungin ajankohtaisia edunvalvonta-asioita.
Muistiosta on laadittu myös tiivistelmä, jota tapauskohtaisesti täydennetään teemakohtaisilla erillismateriaaleilla. Tiivistelmä lähetetään oheismateriaalina.
Mikkelin kaupungin edunvalvonnan kulmakivenä on kaupungin strategia, jota johdetaan kolmen hyvinvointiohjelman kautta. Kunkin ohjelman tavoitteeksi on nostettu kolme keskeisintä hyvinvointia edistävää ulottuvuutta, joiden pohjalta keskeiset kehittämisen kärkihankkeet on valittu.
Asukkaiden hyvinvointiohjelma
• Lasten, nuorten ja perheiden osallistaminen ja voimavarojen vahvistaminen
• Päihteiden käytön vähentäminen terveitä valintoja ja elämänarvoja vahvistamalla
• Terveyden ja hyvinvoinnin lisääntyminen
Elinkeinojen hyvinvointiohjelma
• Mikkelin vetovoiman, liiketoimintaympäristön ja aluetalouden kehittäminen
• Osaavan työvoiman saatavuuden edistäminen
• Kärkialueiden liike- ja kehittämistoiminnan kasvu
Ympäristön hyvinvointiohjelma
• Monipuolisen ja puhtaan luonnon vetovoimaisuuden hyödyntäminen
• Ekologisuuden ja ekotehokkuuden lisääntyminen
• Rakennetun ympäristön laatu
Mikkelin kaupungin elinvoima nojaa merkittävässä määrin olemassa oleviin elinkeinorakenteisiin mutta samalla myös uusiin kasvualueisiin.
Kaupunkistrategiassa uusiksi kasvualueiksi on määritelty bioenergia, digitaalisuus, ympäristöturvallisuus sekä matkailu ja palvelut.
Kaupungilla on keskeinen rooli useissa isoissa kärkialueiden hankkeissa, kuten esimerkiksi biohiilipellettitehtaan perustamisselvityksessä, modernin jätteiden käsittelyalueen kehittämisessä (Eco-Sairila), tieto- ja kulttuuriperinnön osaamiskeskuksen perustamisessa (Memory Campus), Luomuinstituutin toiminnan turvaamisessa sekä seudun vapaa-ajanasumisen edellytysten parantamisessa.
Kaupungin omia ajankohtaisia keskeisiä kehittämishankkeita on digitaalisen kaupungin kehittämisohjelma (LUPAUS 2016), Asuntomessut 2017 sekä Satamalahden alueen kehittäminen.
Mikkelin kaupungin kehitysyhtiö Miksei Oy aloitti toimintansa kesällä 2015. Lisäksi Etelä-Savon sosiaali- ja terveysalueen perustaminen vuoden 2016 alusta alkaen on edennyt päätösvaiheeseen.
Kaupunginhallitus käy läpi edunvalvontamuistion ja sen tiivistelmän ja tekee dokumentteihin tarvittavat täydennykset.
Samalla kaupunginhallitus päättää, että edunvalvontamuistion sisältö tarkistetaan vuosittain.
§ 328 Kokouksen laillisuus ja päätösvaltaisuus
§ 329 Pöytäkirjan tarkastus
§ 330 Otto-oikeus/lautakuntien/viranhaltijoiden päätökset
§ 331 Kaupunginvaltuuston kokouksen 31.8.2015 täytäntöönpanot
§ 332 Eron myöntäminen Kerttu Hakalalle Otavan Opiston liikelaitoksen johtokunnan puheenjohtajuudesta ja uuden puheenjohtajan valitseminen
§ 334 Siikasalmen vesiosuuskunnan lainatakaus
§ 335 Kuivasalmen vesiosuuskunnan lainatakaus
§ 336 Konsernitilisopimuksen tililuottojen vahvistaminen
§ 337 Opiskelijaneuvottelukunnan toiminta v. 2016-2017
§ 338 Citys2020- ja Tuiketaajamien loppumaksatus
§ 339 Ei julkinen
§ 340 Veroprosentit vuodelle 2016
§ 341 Talousarvio 2016 ja taloussuunnitelma 2016-2019